स्टाफ की कमी से जूझ रहा खरखौदा अटकी सीएम की तीन बड़ी घोषणाएं
जरासोचिए जिस क्षेत्र के विभागों के अधिकारी मौजूद नहीं होंगे उन विभागों से जुडे विकास कार्य कैसे पूरे होंगे, खरखौदा में मौजूदा हाल में यही स्थिति बनी हुई है। जिसे विकास के कार्य बुरी तरह से प्रभावित हो रहे हैं, सीएम की तीन बड़ी घोषणाएं जिनमें खेल स्टेडियम, पार्क विकसित करना लघु सचिवालय संबंधित प्रोजेक्ट वहीं के वहीं है जहां तीन महीने पहले घोषणा के समय थे।
इसे इत्फाक समझे या सरकार का जानबूझकर खरखौदा के साथ किया जाने वाला रवैया, लेकिन एक बात तो साफ है कि खरखौदा उपमंडल पूरी तरह से अधिकारियों ही नहीं कर्मचारियों के स्टाफ से बूरी तरह से जूझ रहा है। कांग्रेस सरकार के सत्ता से चले जाने के बाद यहां विशेष ध्यान नहीं दिया जा रहा। जिसके कारण विकास कराने वाले विभागों के अधिकारियों के पद खाली हैं या फिर उन अधिकारियों पर दूसरे स्टेशनों को बोझ है, जिसके कारण अधिकारी अपना मन लगाकर विकास के कार्यों को कराने में अक्षम साबित हो रहे हैं। जिसके चलते सीएम की सभी घोषणाएं यहां पर अटक गई है, प्रशासन सरकार को सीएम की घोषणाओं की भी परवाह नहीं है। जिससे खरखौदा विकास में निरंतर पिछड़ता ही जा रहा है।
^कांग्रेस ने भेदभाव पूर्ण काम किया है, खरखौदा में विकास नहीं कराया, ना खेल स्टेडियम बनाया, पार्क बनाया ना पानी निकासी व्यवस्था की, लघु सचिवालय बनाया ना ही नगरपालिका विस्तार को मंजूरी दिलाई। लेकिन भाजपा ने आते ही ये 40 से 60 वर्ष पुरानी मांगों को मंजूर करते पक्षपात को दूर रखकर काम में जुटी है। जल्द ही यहां पर सभी स्टाफ उपलब्ध करवाया जाएगा। नगरपालिका विस्तार को भाजपा ने आते ही मंजूरी देकर खरखौदा वासियों को सुविधा प्रदान की थी।’’कविता जैन,कैबिनेट मंत्री, हरियाणा सरकार।
^खरखौदा क्षेत्र वासियों को भाजपा की सरकार स्टाफ की कमी करके सजा दे रही है, ताकि यहां पर विकास के कार्य हो सके। लोग कार्यालयों के चक्कर काटते रहे। मौजूदा हाल में लोग कार्यालयों के चक्कर काट रहे हैँ। डीएसपी से मिलने के लिए सोनीपत जाना पड़ रहा है। प्रदेश सरकार की तो विकास कराने की मंशा है ना ही नौकरी देने की मंशा है। ऊपर से प्रदेश का भाईचारा खराब करवाने पर तुली हुई है। खरखौदा वासियों को उपमंडल का दर्जा दिए जाने के बाद भी समस्या ज्यों की त्यों बनी हुई है।’’जयवीर सिंह,विधायक खरखौदा।
खरखौदा खंड विकास एवं पंचायत अधिकारी का पद खाली है, जिस पर एसडीएम राजीव अहलावत को कार्यभार सौंपा हुआ है। डीएसपी की आज तक खरखौदा में स्थाई नियुक्ति नहीं हो पाई। आज भी डीएसपी से मिलने के लिए लोगों को सोनीपत की दौड़ लगानी पड़ रही है। ऐसे में उपमंडल बनने का क्या फायदा हुआ तहसीलदार शिवकुमार का तबादला जुलाना हो चुका है, लेकिन खरखौदा में अभी तक तहसीलदार के पद पर किसी भी अधिकारी को नहीं भेजा गया। नायब तहसीलदार पृथी सिंह सेवा निवृत्त हो गए हैं। उनकी सेवा निवृत्ति के बाद खरखौदा में नायब तहसीलदार का पद भी खाली हो गया है। उधर नगरपालिका कार्यालय में जेई का पद लंबे समय से खाली था जिसे हाल ही में भरा गया है, नपा सचिव राजेंद्र सिंह के पास भी दो स्थानों का चार्ज था, अब केवल खरखौदा का चार्ज सौंपा हुआ है। खरखौदा में ट्रेफिक पुलिस अभी तक नहीं भेजी गई है, जिससे यातायात प्रभावित रहता है। छोटे कर्मचारियों के तो बहुत से पद खाली पड़े हैं। अलमद का पद खाली है, पियोन की 7 पद खाली है। ड्राइवर नहीं है, एडब्लयूबीएन दो स्थान पर एक है, डब्ल्यू बी एन का पद खाली है। टीआरए का पद खाली है।
खरखौदा .तहसीलदार शिव कुमार के जुलाना ज्वाइन करते ही खाली पड़ी सीट।
hin_Deva hin_Deva hin_Deva hin_Deva hin_Deva hin_Deva awa_Deva